
Compartimentul Analiză şi Elaborare 

Documente Primar şi Consiliul local
      Nr. 17661 / 22.05.2023
RAPORT DE SPECIALITATE

referitor la proiectul de hotărâre privind aprobarea încheierii unui protocol de cooperare între Comuna Cornetu - Consiliul Local Cornetu, Județul Ilfov - Consiliul Județean Ilfov, Spitalul Clinic Județean de Urgență Ilfov, Spitalul de Obstetrică și Ginecologie Buftea și TENSA ART DESIGN S.A. (Lensa) în vederea realizării proiectului de interes public „Ilfov, prin ochii tăi”
Urmare analizei 

1. Proiectului proiectului de hotărâre privind aprobarea încheierii unui protocol de cooperare între Comuna Cornetu - Consiliul Local Cornetu, Județul Ilfov - Consiliul Județean Ilfov, Spitalul Clinic Județean de Urgență Ilfov, Spitalul de Obstetrică și Ginecologie Buftea și TENSA ART DESIGN S.A. (Lensa) în vederea realizării proiectului de interes public „Ilfov, prin ochii tăi” (PHCL nr. 52/2023), iniţat de Primarul comunei Cornetu, judeţul Ilfov;

2. Adresei Consiliului Judeţean Ilfov, înregistrată la Primăria comunei Cornetu, judeţul Ilfov, sub nr. 17596/18.05.2023;

3. Documentaţiei anexate la adresa anterior menţionată, care cuprinde Hotărârea nr. 116/2023 a Consiliului Judeţean Ilfov privind încheierea unui Protocol de cooperare între Județul Ilfov - Consiliul Județean Ilfov, Spitalul Clinic Județean de Urgență Ilfov, Spitalul de Obstetrică și Ginecologie Buftea, TENSA ART DESIGN S.A. (Lensa) cu unităţile administrativ-teritoriale de pe raza județului Ilfov pentru realizarea proiectului de interes public „Ilfov, prin ochii tăi” (și documentația suport),
Am constatat următoarele:

Conform unei statistici a Consiliului European de Optometrie și Optică, în anul 2017 cca 48% din populația Europei purta ochelari. 
România se situează sub media europeană, cu un procent de 45%. Dintre aceștia mai mult de 5% nu au fost niciodată la medic pentru un consult oftalmologic, iar peste 19% dintre populația adultă care poartă ochelari s-au prezentat la un astfel de control în urmă cu cca 3 ani. 
Folosirea ochelarilor fără prescripție medicală sau fără un control de specialitate prealabil se întâlnește în rândul persoanelor care nu îi poartă permanent, dar și al celor cu un nivel scăzut de educație și de venituri, precum și în rândul vârstnicilor.

Prin acest proiect se urmăreşte acordarea sprijinului necesar unor persoane cu vârsta de peste 18 ani și care fac parte din anumite categorii vulnerabile (probate cu înscrisuri). Serviciile oftalmologice vor fi prestate într-un cabinet oftalmologic mobil, care va funcționa pe raza judeţului Ilfov. 
Prin raportare la temeiurile legale invocate în referatul de aprobare şi la motivaţia ce rezultă atât din referat, cât şi din înscrisurile transmise de către Consiliul Județean Ilfov,

Considerăm că sunt întrunite condiţiile de oportunitate şi legalitate pentru înscrierea pe ordinea de zi a şedinţei Consiliului Local Cornetu, Judeţul Ilfov a acestui proiect şi adoptarea sa. 

  
COMPARTIMENTUL ANALIZĂ ŞI ELABORARE DOCUMENTE PRIMAR ŞI CONSILIUL LOCAL 

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.

